CELEX: C2005/330/38
Language: hu
Date: 2005-12-24 00:00:00
Title: T-318/00. sz. ügy: Az Elsőfokú Bíróság  2005. október 19 -i ítélete – Freistaat Thüringen kontra Bizottság ( Állami támogatás – Támogatás visszaélésszerű alkalmazása – A visszatérítési utasítással való visszaélés kockázata – A támogatásnak az eredeti kedvezményezett termelőeszközeit megszerző társaság általi visszatérítése )

24.12.2005   
            
            
               HU
            
            
               Az Európai Unió Hivatalos Lapja
            
            
               C 330/15
            
         Az Elsőfokú Bíróság 2005. október 19-i ítélete – Freistaat Thüringen kontra Bizottság
   (T-318/00. sz. ügy) (1)
   
   („Állami támogatás - Támogatás visszaélésszerű alkalmazása - A visszatérítési utasítással való visszaélés kockázata - A támogatásnak az eredeti kedvezményezett termelőeszközeit megszerző társaság általi visszatérítése”)
   (2005/C 330/38)
   Az eljárás nyelve: német
   Felek
   
      Felperes: Freistaat Thüringen (Németország) (képviselő: M. Schütte ügyvéd)
   
      Alperes: az Európai Közösségek Bizottsága (képviselők: K.-D. Borchardt és V. Kreuschitz, meghatalmazotti minőségben, segítőjük: C. Koenig)
   
      A felperest támogató beavatkozó: Németországi Szövetségi Köztársaság (képviselők: W.-D. Plessing és T. Jürgensen, meghatalmazotti minőségben, segítőjük: R. Bierwagen ügyvéd)
   
      Az alperest támogató beavatkozó: ODS Optical Disc Service GmbH (Hamburg [Németország], képviselők: I. Brinker és U. Soltész ügyvédek, kézbesítési cím: Luxembourg)
   Az ügy tárgya
   A Németország által a CDA Compact Disc Albrechts GmbH (Türingia) számára nyújtott állami támogatásról szóló, 2000. június 21-i 2000/796/EK bizottsági határozat (HL L 318., 62. o.) megsemmisítése iránti kérelem.
   Az ítélet rendelkező része
   
               1)
            
            
               Az Elsőfokú Bíróság a Németország által a CDA Compact Disc Albrechts GmbH nak (Türingia) nyújtott állami támogatásról szóló 20002. június 21-i 2000/796/EK bizottsági határozatot megsemmisíti amennyiben:
               
                           —
                        
                        
                           az 1.cikk (1) bekezdésében az albrechtsi CD-üzem (Türingia) építéséhez, működtetéséhez és konszolidálásához az R. E. Pilz GmbH & Co. Beteiligungs KG, a Pilz & Robotron GmbH & Co. Beteiligungs KG és a Pilz Albrechts GmbH társaságoknak megítélt támogatások között feltüntetett 54,7 millió DEM-es, Bajorország által biztosíték jogcímén nyújtott összeget, 3 millió DEM-es tartozáselengedés jogcímen nyújtott összeget, valamint 63,45 millió DEM-es és 19,42 millió DEM-es, Türingia és Bajorország által szubvenció és beruházási adókedvezmény jogcímén nyújtott összegeket;
                        
                     
                           —
                        
                        
                           az 1. cikk (2) bekezdésében a CDA Compact Disc Albrechts GmbH társaság szerkezetátalakításához megítélt támogatások között feltüntetett 33 millió DEM-es, a PA/CD Albrechts társasági tőkéje jogcímén nyújtott összege és egy 21,3 millió DEM-es, kamat formájában nyújtott előny jogcímén nyújtott összeget;
                        
                     
                           —
                        
                        
                           az 1. cikk (2) bekezdésében megállapítja, hogy a 3 millió DEM-es vételár és az LfA által nyújtott 15 millió DEM-es hitel a „CDA Compact Disc Albrechts GmbH szerkezetátalakítására szánt” támogatásnak minősül;
                        
                     
                           —
                        
                        
                           a 2. cikkében előírja az 1. cikkben leírt támogatásnak a CDA Datentnträger Albrechts GmbH és az LCA Logistik Center Albrechts GmbH társaságoktól, valamint minden olyan egyéb vállalkozástól történő visszatéríttetését, amelyre az R. E. Pilz GmbH & Co. Beteiligungs KG, a Pilz & Robotron GmbH & Co. Beteiligungs KG vagy a Pilz Albrechts GmbH társaságok eszközeit és/vagy infrastruktúráját a jelen határozat jogkövetkezményeinek kijátszása végett átruházták, vagy átruházzák.
                        
                     
         
               2)
            
            
               Az Elsőfokú Bíróság a keresetet ezt meghaladó részében elutasítja.
            
         
               3)
            
            
               Az Elsőfokú Bíróság a Bizottságot kötelezi saját és Türingia költségeinek viselésére. A Németországi Szövetségi Köztársaság és az ODS Optical Disc Service GmbH maguk viselik saját költségeiket.
            
         
      (1)  HL C 355., 2000.12.9.